Τόντορ Αλεξίεφ

Ο **Τόντορ Αλεξίεφ** (βουλγαρικά: **Тодор Алексиев**, 21 Απριλίου 1983, Φιλιππούπολη) είναι Βούλγαρος παλαίμαχος διεθνής πετοσφαιριστής, ο οποίος αγωνίστηκε και στο Πρωτάθλημα Ελλάδας με τη φανέλα του Ολυμπιακού Πειραιώς στη θέση του ακραίου.

## Καριέρα
Ο Τόντορ Αλεξίεφ γεννήθηκε το 1983 στη Φιλιππούπολη (Πλόβντιφ) της Βουλγαρίας. Από μικρός ασχολήθηκε με την πετοσφαίριση, αφού και ο πατέρας του, Νικολάι Αλεξίεφ υπήρξε επίσης πετοσφαιριστής. Επίσημα ξεκίνησε το βόλεϊ το 2000 σε ηλικία 17 ετών, στην ομάδα της γενέτειράς του Λοκομοτίβ Πλόβντιβ, με προπονητή τον Κίριλ Νέτσεφ. Στην Λοκομοτίβ έμεινε μέχρι τον Δεκέμβριο του 2003, οπότε μεταγράφηκε στη Λέφσκι Σόφιας, στην οποία έμεινε μέχρι το τέολος της περιόδου 2005-06.

Το Καλοκαίρι του 2006 αφήνει οριστικά τη Βουλγαρία για το εξωτερικό, όπου κάνει μια μεγάλη καριέρα, παραμένοντας πάντα μέλος και της Εθνικής ομάδας της χώρας του, στην οποία κατέγραψε την πρώτη του συμμετοχή το 2002. Στο εξωτερικό ο Αλεξίεφ αγωνίστηκε κατά σειρά στη ρωσική Ουράλ Ουφά, στην ιταλική Βόλεϊ Κοριλιάνο, στην τουρκική Χάλκμπανκ Άγκυρας, κατόπιν ξανά στη Ρωσία στη Λοκομοτίβ της Αικατερινούπολης, πίσω στην Τουρκία  για τη Μπουγιούκσεχιρ Κωνσταντινούπολης, πάλι στην Ιταλία για την Γκαμπέκα της Μόντσας  και τελειώνει την πρώτη του ευρωπαϊκή περιοδεία στη ρωσική Γκάζπρομ Ούγκρα Σουργούτ. Εκεί έχει προπονητή έναν άλλον μεγάλο της βουλγαρικής πετοσφαίρισης, τον Πλάμεν Κονσταντίνοφ, γνωστό για τη μεγάλη του καριέρα στα ελληνικά γήπεδα.

Το 2015 περνάει τον Ατλαντικό και αγωνίζεται για δύο χρόνια στις αργεντίνικες  ΟΥ.Π.Κ.Ν. Σαν Χουάν  και Κ.Σ. Μπολιβάρ. Με την Σάν Χουάν συμμετέχει στο Παγκόσμιο κύπελλο συλλόγων, στο οποίο κατακτά το Χάλκινο μετάλλιο και αναδεικνύεται καλύτερος ακραίος μαζί με τον Βιλφρέντο Λεόν της Ζενίτ Καζάν. Κατά τη θητεία του στις αργεντίνικες ομάδες ο Τοντόρ Αλεξίεφ κατέκτησε ακόμα δύο μετάλλια στο Πρωτάθλημα Συλλόγων Νοτίου Αμερικής, το Χάλκινο το 2016 με την ΟΥ.Π.Κ.Ν. Σαν Χουάν και το Ασημένιο το 2017 με την Κ.Σ. Μπολιβάρ, καθώς και δύο Πρωταθλήματα Αργεντινής.

To 2017 o Τόντορ Αλεξίεφ έρχεται στην Ελλάδα και εντάσσεται στον Ολυμπιακό Πειραιώς, αποτελώντας μια ακόμα σπουδαία μεταγραφή της πειραιώτικης ομάδας στην προσπάθειά της να ανακτήσει τα πρωτεία στο χώρο της ελληνικής ανδρικής πετοσφαίρισης. Πράγματι ο Αλεξίεφ συμβάλλει αποφασιστικά στην επίτευξη του παραπάνω στόχου, αφού ο Ολυμπιακός κατακτά μετά από τρία χρόνια το Πρωτάθλημα της περιόδου 2017-18 και ο ίδιος ανακηρύσσεται Πολυτιμότερος Παίκτης του πρωταθήματος. Την ίδια χρονιά κατακτά με τους Πειραιώτες το Λιγκ Καπ Ελλάδας καθώς και το Ασημένιο μετάλλιο του Τσάλεντζ Καπ.

Τον Μάιο του 2018 ο Ολυμπιακός καθυστέρησε να ανανεώσει το συμβόλαιό του, παρά την επιθυμία του ίδιου του Αλεξίεφ να παραμείνει στον Πειραιά και έτσι ο Βούλγαρος ακραίος υπέγραψε στην Σπόρτινγκ Λισαβόνας. Ωστόσο τον Δεκέμβριο του 2018 επέστρεψε στον Ολυμπιακό, στον οποίο αγωνίστηκε μέχρι το τέλος της περιοόιδου 2018-19 και βοήθησε σημαντικά τόσο στην κατάκτηση του Πρωταθλήματος Ελλάδας, όσο και στην πορεία των Πειραιωτών μέχρι τους ημιτελικούς του Κύπελλο CEV της περιόδου 2018-19.

Μετά τη λήξη του συμβολαίου του με τους ερυθρόλευκους ο Τόντορ Αλεξίεφ επέστρεψε στην πατρίδα του και αγωνίστηκε με τη Χέμπαρ της πόλης Πάζαρτζικ, μέχρι και την περίοδο 2022-23, οπότε τερμάτισε την τόσο πλούσια καριέρα του. Με την ομάδα της Βουλγαρίας στα τέσσερα αυτά χρόνια κατέκτησε ακόμα δύο Πρωταθλήματα, τρία Κύπελλα και τρία Σούπερ Καπ Βουλγαρίας. Όταν τον Νοέμβριο του 2021 η Χέμπαρ επισκέφτηκε το «Μελίνα Μερκούρη» για αγώνα του Τσάμπιονς Λιγκ απέναντι στον Ολυμπιακό, η διοίκηση των ερυθρόλευκων βράβευσε τον Τόντορ Αλεξίεφ για την προσφορά του στον σύλλογο του Πειραιά.

Μετά τη λήξη του συμβολαίου του με τους ερυθρόλευκους ο Τόντορ Αλεξίεφ επέστρεψε στην πατρίδα του και αγωνίστηκε για τέσσερις περιόδους με τη Χέμπαρ της πόλης Πάζαρτζικ, με την οποία κατέκτησε ακόμα δύο Πρωταθλήματα, τρία Κύπελλα και τρία Σούπερ Καπ Βουλγαρίας. Όταν τον Νοέμβριο του 2021 η Χέμπαρ επισκέφτηκε το «Μελίνα Μερκούρη» για αγώνα του Τσάμπιονς Λιγκ απέναντι στον Ολυμπιακό, η διοίκηση των ερυθρόλευκων βράβευσε τον Τόντορ Αλεξίεφ για την προσφορά του στον σύλλογο του Πειραιά. Στο τέλος της περιόδου 2022-23 αποφάσισε να τερματίσει την τόσο πλούσια καριέρα του και να αναλάβει τεχνικός διευθυντής στην ομάδα της Βουλγαρίας, στην οποία προσέλαβε τον μέχρι τότε προπονητή του Ολυμπιακού, Αλμπέρτο Τζουλιάνι. Σε συνέντευξη που έδωσε σε βουλγαρική ιστοσελίδα με την ευκαιρία της απόσυρσής του, αναφέρθηκε και τους ερυθρόλευκους, τονίζοντας ότι από όλες τις ομάδες που αγωνίστηκε απόλαυσε περισσότερο την περίοδο που αγωνιζόταν με τον Ολυμπιακό τον οποίο θα έχει για πάντα στην καρδιά του.
Από την περίοδο 2024-25 ο Τόντορ Αλεξίεφ ανέλαβε βοηθός προπονητής στη Χέμπαρ, δοκιμάζοντας μια νέα καριέρα στο χώρο της πετοσφαίρισης.

## Διεθνής καριέρα
Ο Τόντορ Αλεξίεφ κλήθηκε για πρώτη φορά στις μικρές εθνικές ομάδες της Βουλγαρίας το 2001, και το 2003 κατέκτησε το Χάλκινο μετάλλιο στο Παγκόσμιο Πρωτάθλημα Νέων στο Ιράν. Στην Εθνική ανδρών Βουλγαρίας κλήθηκε για πρώτη φορά στο Ευρωπαϊκό Πρωτάθλημα του 2003, και από τότε συμμετείχε ανελλιπώς σε όλες τις μεγάλες διοργανώσεις, όπου η Βουλγαρία ήταν συνήθως παρούσα.

Με τη Εθνική Βουλγαρίας κατέκτησε το Χάλκινο Μετάλλιο στο Παγκόσμιο Πρωτάθλημα του 2006 και στο Παγκόσμιο Κύπελλο του 2007 που έλαβαν χώρα στην Ιαπωνία. Το 2008 συμμετείχε στους Ολυμπιακούς Αγώνες του Πεκίνου, όπου η Βουλγαρία έφτασε μέχρι τους προημιτελικούς (δεν υπήρξε κατάταξη για τις θέσεις 5-8). Το 2009 κατέκτησε άλλο ένα Χάλκινο Μετάλλιο, αυτή τη φορά στο Ευρωπαϊκό Πρωτάθλημα και το 2012 συμμετείχε στους Ολυμπιακούς Αγώνες του Λονδίνου όπου η ομάδα των Βαλκανίων κατέλαβε την 4η θέση, μία από τις μεγαλύτερες επιτυχίες για την πετοσφαίριση της γειτονικής χώρας.

Το 2014 ήταν αρχηγός της Εθνικής Βουλγαρίας στο Παγκόσμιο Πρωτάθλημα της Πολωνίας,  όπως και το 2015 στους Ευρωπαϊκούς Αγώνες του Μπακού (Αζερμπαϊτζάν)
επιλεγμένος από τον τότε προπονητή και επίσης άλλοτε παίκτη του Ολυμπιακού Πειραιώς Νικολάι Ζελιάσκοφ, και στους οποίους κατέκτησε το Ασημένιο Μετάλλιο.

Σε ατομικό επίπεδο με την Εθνική Βουλγαρίας αναδείχθηκε καλύτερος επιθετικός στο τουρνουά πρόκρισης για την Ολυμπιάδα 2012 (με αποτελεσματικότητα 53,06%), καλύτερος υποδοχέας και πρώτος σκόρερ στους αγώνες της Παγκόσμιας Λίγκας του 2012  και καλύτερος υποδοχέας στο Ευρωπαϊκό πρωτάθλημα το 2013.

## Διεθνείς τίτλοι - Διακρίσεις
**[[Θερινοί Ολυμπιακοί Αγώνες]]
* **4η θέση** [[Θερινοί Ολυμπιακοί Αγώνες 2012|2012]]: Λονδίνο, Αγγλία
* **5η-8η θέση**: [[Θερινοί Ολυμπιακοί Αγώνες 2008|Πεκίνο - 2008]]

**Παγκόσμιο Πρωτάθλημα
*  2006: Ιαπωνία

**[[Ευρωπαϊκό πρωτάθλημα πετοσφαίρισης ανδρών|Ευρωπαϊκό Πρωτάθλημα]]
*  2009: Σμύρνη

**Παγκόσμιο Κύπελλο
*  2007: Ιαπωνία

**[[Ευρωπαϊκοί Αγώνες]]
*  2015: Μπακού

**Παγκόσμιο Πρωτάθλημα Νέων
*  2003: Ιράν

## Συλλογικοί τίτλοι - Διακρίσεις
### Διεθνείς διοργανώσεις
**[[Παγκόσμιο κύπελλο συλλόγων πετοσφαίρισης|Παγκόσμιο κύπελλο συλλόγων]]
*  2015 (ΟΥ.Π.Κ.Ν. Σαν Χουάν)

**Πρωτάθλημα Συλλόγων Νοτίου Αμερικής
*  2017 (Κ.Σ. Μπολιβάρ)
*  2016 (ΟΥ.Π.Κ.Ν. Σαν Χουάν)

**[[Challenge Cup πετοσφαίρισης ανδρών|Τσάλεντζ Καπ]]
*  2018 ([[Ολυμπιακός Σ.Φ.Π. (πετοσφαίριση ανδρών)|Ολυμπιακός Πειραιώς]])

=== Εθνικά Πρωταθλήματα ===
**5 Πρωταθλήματα Βουλγαρίας
* 2003-04, 2004-05, 2005-06 (Λέφσκι Σόφιας)
* 2020-21, 2021-22 (Χέμπαρ Πάζαρτζικ)
** **2η θέση**: 2019-20, 2022-23 (Χέμπαρ Πάζαρτζικ)

**2 Πρωταθλήματα Αργεντινής
* 2015-16 (ΟΥ.Π.Κ.Ν. Σαν Χουάν)
* 2016-17 (Κ.Σ. Μπολιβάρ)

**2 Πρωταθλήματα Ελλάδας
* 2017-18, 2018-19 (Ολυμπιακός Πειραιώς)

### Εθνικά Κύπελλα
**4 Κύπελλο Βουλγαρίας
* 2006 ([[Λέφσκι Σόφιας]])
* 2020, 2022, 2023 (Χέμπαρ Πάζαρτζικ)
** **2η θέση** 2005 ([[Λέφσκι Σόφιας]])

**1 Κύπελλο Αργεντινής
* 2015-16 (ΟΥ.Π.Κ.Ν. Σαν Χουάν)

**2 [[Λιγκ Καπ Ελλάδας πετοσφαίρισης ανδρών|Λιγκ Καπ Ελλάδας]]
* [[Λιγκ Καπ Ελλάδας πετοσφαίρισης ανδρών 2017-2018|2018]], [[Λιγκ Καπ Ελλάδας πετοσφαίρισης ανδρών 2018-2019|2019]] ([[Ολυμπιακός Σ.Φ.Π. (πετοσφαίριση ανδρών)|Ολυμπιακός Πειραιώς]])

**3 Σούπερ Καπ Βουλγαρίας
* 2019, 2021, 2022 (Χέμπαρ Πάζαρτζικ)
** **2η θέση**: 2020 (Χέμπαρ Πάζαρτζικ)

**Σούπερ Καπ Πορτογαλίας
* **2η θέση''': 2018 (Σπόρτινγκ Λισαβόνας)

## Ατομικές διακρίσεις
* Προκριματικοί Ολυμπιάδας 2012: Καλύτερος επιθετικός (53,06%) 
* Παγκόσμια Λίγκα 2012: Πρώτος σκόρερ / Καλύτερος υποδοχέας 
* Ευρωπαϊκό πρωτάθλημα 2013: Καλύτερος υποδοχέας 
* Παγκόσμιο κύπελλο συλλόγων 2015: Καλύτερος ακραίος
* Πρωτάθλημα Ελλάδας 2017-18: Πολυτιμότερος Παίκτης (MVP) 16ης αγωνιστικής ημέρας 
* Πρωτάθλημα Ελλάδας 2017-18: Πολυτιμότερος Παίκτης (MVP) Πρωταθλήματος 

## Παραπομπές


## Εξωτερικοί σύνδεσμοι - Πηγές
* Τόντορ Αλεξίεφ: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
* Τόντορ Αλεξίεφ: Παρουσίαση - Ομάδες - Αγώνες - Στατιστικά globalsportsarchive.com
* Τόντορ Αλεξίεφ: Ατομικά στοιχεία - Ομάδες - Τίτλοι www.volleyleague.gr
* Τόντορ Αλεξίεφ: Ατομικά στοιχεία - Ομάδες καριέρας greekvolley.eu
* Τόντορ Αλεξίεφ: Ευρωπαϊκή παρουσία www-old.cev.eu
* Ο Αλεξίεφ στον Ολυμπιακό - Στοιχεία καριέρας www.olympiacossfp.gr 
* Εθνική Βουλγαρίας - Παγκόσμιο Πρωτάθλημα 2014 www.fivb.org
* Τόντορ Αλεξίεφ: Ομάδες καριέρας - Τίτλοι - Ατομικές δοακρίσεις lzsport-pro.com 
*  poland2014.fivb.org
*  www.sports-reference.com

Κατηγορία:Βούλγαροι πετοσφαιριστές
Κατηγορία:Πετοσφαιριστές ΟΣΦΠ